|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/** |
|  | **(protokols Nr. ; .p.)** |

**Par nekustamā īpašuma Lizuma pagastā ar nosaukumu “Lauku sēta” atsavināšanu**

Izskatīts **Druvienas, Lizuma, Rankas un Tirzas pagastu apvienības pārvaldes**, reģistrācijas Nr. 4090041190, juridiskā adrese: “Akācijas”, Lizums, Lizuma pagasts, Gulbenes novads, LV-4425, 2024.gada 10.decembra iesniegums Nr. DLRT/2.5/24/24 (Gulbenes novada pašvaldībā saņemts 2024.gada 10.decembrī un reģistrēts ar Nr. GND/5.13.3/24/2572-D), ar lūgumu grozīt nekustama īpašuma Lizuma pagastā ar nosaukumu “Pagrabkalna lauki”, kadastra numurs 5072 006 0624, sastāvu un nodot atsavināšanai zemes vienību ar kadastra apzīmējumu 50720060240 ar platību 10,55 ha. Druvienas, Lizuma, Rankas un Tirzas pagastu apvienības pārvalde ir veikusi izvērtēšanu un secinājusi, ka zemes vienība nav nepieciešama pašvaldības autonomo funkciju veikšanai.

Gulbenes novada pašvaldības dome 2024.gada 27.decembrī pieņēma lēmumu Nr. GND/2024/792 “Par Lizuma pagasta nekustamā īpašuma “Pagrabkalna lauki” sastāva grozīšanu un jauna nekustamā īpašuma nosaukuma piešķiršanu” (protokols Nr. 22; 42.p.), ar kuru nolēma piešķirt nosaukumu “Lauku sēta” nekustamajam īpašumam, kas tika izveidots, atdalot zemes vienību ar kadastra apzīmējumu 50720060240 10,55 ha platībā no nekustamā īpašuma “Pagrabkalna lauki”, Lizuma pagasts, Gulbenes novads, kadastra numurs 5072 006 0624.

Gulbenes novada pašvaldības īpašuma tiesības uz nekustamo īpašumu Lizuma pagastā ar nosaukumu “Lauku sēta”, kadastra numurs 5072 006 0632, kas sastāv no zemes vienības ar kadastra apzīmējumu 50720060240 ar platību 10,55 ha, 2025.gada 21.janvārī ar Vidzemes rajona tiesas lēmumu ir reģistrētas Lizuma pagasta zemesgrāmatas nodalījumā Nr. 100000941198.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Lizuma pagastā ar nosaukumu “Lauku sēta”, kadastra numurs 5072 006 0632, kas sastāv no zemes vienības ar kadastra apzīmējumu 50720060240 ar platību 10,55 ha, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A. Caunītis